18/01/2013 | Administración LocalMunicipal
Ames
Aprobación definitiva do Plan especial de infraestruturas e dotacións para implantación de dotación escolar no Milladoiro

O Pleno do Concello de Ames, en sesión de 27 de decembro de 2012, prestou aprobación definitiva ao Plan Especial de Infraestruturas e Dotacións para implantación de dotación escolar no Milladoiro. O acto de aprobación definitiva, do referido Plan Especial, foi comunicado á Secretaría Xeral de Ordenación do Territorio e Urbanismo da Xunta de Galicia, con data 9 de xaneiro de 2013. De acordo co sinalado no artigo 92 da Lei 9/2002, de 30 de decembro, de ordenación urbanística e protección do medio rural de Galicia (LOUGA), publícase o acordo de aprobación definitiva do Plan Especial de Infraestruturas e Dotacións para implantación de dotación escolar no Milladoiro, así como a parte do documento que contén a normativa e as Ordenanzas. Contra o presente acordo de aprobación definitiva do Plan Especial de Infraestruturas e Dotacións para implantación de dotación escolar no Milladoiro, conforme ao previsto no artigo 107.3 da Lei 30/1992, de 26 de novembro de réxime xurídico das Administracións públicas e do procedemento administrativo común, poderase interpor recurso contencioso administrativo ante a sala do contencioso administrativo do Tribunal Superior de Xustiza de Galicia no prazo de dous meses a contar desde o día seguinte ao da publicación do presente anuncio, de conformidade ao previsto no artigo 46 da Lei 29/1998, de 13 de xullo, da xurisdición contencioso administrativa. “Punto Quinto.-Aprobación definitiva do Plan Especial de Infraestruturas e Dotacións para implantación de dotación escolar no Milladoiro. (.) Rematadas as intervencións o pleno da corporación, por unanimidade dos seus membros presentes, adoptou os seguintes acordos: Primeiro.- Aprobar definitivamente o Plan Especial de Infraestruturas e Dotacións (PEID) formulado polo concello de Ames para o establecemento e ordenación dun equipamento público destinado a uso dotacional público escolar e os espazos libres públicos e aparcadoiros a este vinculados, así como a determinación do trazado e características das correspondentes redes de sevizos. O documento para a aprobación definitiva ten data de xuño de 2012 e se corresponde co aprobado provisionalmente por acordo de Xunta de Goberno Local de 5 de xullo de 2012 Segundo.- Notificar ós interesados no procedemento o presente acordo de aprobación definitiva. Terceiro.-Publicar o acordo de aprobación definitiva no prazo dun mes no Diario Oficial de Galicia ós efectos previstos no artigo 92.1 da Lei 9/2002 de 30 de decembro de Ordenación Urbanística e Protección do Medio Rural de Galicia.(LOUGA). Publicar tamén o acordo de aprobación definitiva xunto coa normativa e as ordenanzas no Boletín Oficial da Provincia ós efectos previstos no artigo 92.2 da Lei 9/2002 de 30 de decembro de Ordenación Urbanística e Protección do Medio Rural de Galicia.(LOUGA). Cuarto.-Comunicar ó acordo de aprobación definitiva, acompañado dunha copia autenticada con todos os planos e documentos que o integran debidamente dilixenciados pola secretaría da corporación, á Consellería de Medio Ambiente, Territorio e Infraestruturas da Xunta de Galicia, ós efectos previstos no artigo 92.3 da Lei 9/2002 de 30 de decembro de Ordenación Urbanística e Protección do Medio Rural de Galicia.(LOUGA). Quinto.- Facultar ao alcalde don Santiago V. Amor Barreiro para cantas actuacións de trámites sexan precisas para a mellor execución do acordado.” 1. Estas normas teñen por obxecto establecer a regulamentación de usos dos terreos e condicións das edificacións no ámbito do presente planeamento de acordo coa ordenación vixente no municipio, a LOUGA e o Regulamento de planeamento urbanístico.2. Este instrumento de planeamento non entrará en vigor hasta o cumprimento de todas as esixencias contidas no artigo 92 da LOUGA.3. A vixencia deste instrumento de planeamento será indefinida. Por medio do presente planeamento establécese a calificación do ámbito de solo rústico común, delimitado nos planos que se acompañan. Se establecen dúas calificacións distintas: a) Dotacións: Superficie do ámbito na que se implantará a edificación de uso educativo e as instalacións complementarias, de acordo cos planos de ordenación. b) Viario: Área destinada a resolver o enlace do ámbito coa estrada principal. Para a execución do establecido neste documento redactarase o proxecto de urbanización segundo o determinado no artigo 110 da LOUGA. O proxecto de urbanización é un proxecto de obras coa finalidade de precisar a execución dos servicios e infraestruturas requiridos neste plan. Para o deseño das redes de abastecemento e saneamento o proxecto de urbanización acadará ás recomendacións das instrucións técnicas de obras hidráulicas emitidas por Augas de Galicia e reducirase ao mínimo a impermeabilización do solo de cara a minimizar os efectos negativos pola utilización de técnicas de drenaxe urbana sostible. O sistema de actuación previsto é expropiación. As normas de edificación comprenden as condicións xerais de volume e hixiene, de uso e tipolóxicas de aplicación con carácter subsidiario ás normas específicas que se establezan neste documento. O ámbito de aplicación da presente ordenanza corresponde á zona sinalada no plano de ordenación, 0.2- Calificación do solo, como DOTACIÓNS.1. Coa finalidade de que a actuación se integre o mellor posible sobre a súa contorna, e acade o menor impacto no medio ambiente e a paisaxe, establécense diferentes zonas dentro da parcela destinada a dotacións que se delimitan no plano de zonificación. Como mínimo na metade da área manterase o estado natural do terreo.2. Usos pormenorizados. a) Zona A1.- Área de movemento das edificacións dotacionais. b) Zona A2.- Area que se manterá libre de toda edificación.1. Zona A1 de implantación das edificacións. Área na que se implantarán a totalidade das edificacións destinadas a uso educativo e as construcións e instalacións deportivas ao servicio do centro escolar. O uso permitido é o educativo, que se rexerá pola súa normativa sectorial de aplicación. Serán compatibles os usos deportivos vinculados ao centro escolar. Preverase espacio para os autobuses e turismos que poida xerar o propio centro escolar. Nos espacios non edificados desta área de movemento das edificacións docentes e instalacións deportivas, deberanse plantar árbores e especies vexetais ata completar a metade da superficie do ámbito con tratamento vexetal.2. Zona A2 libre de edificación. Non se permiten edificacións nesta zona. Acondicionaranse estas superficies con axardinamento e plantación de arboredo con especies autóctonas. Autorizase a súa utilización coma aparcamento e a implantación de areas de xogo infantil e o uso deportivo sen modificar as rasantes, mantendo o estado natural do terreo.1. Os edificios adaptaranse no posible ao terreo e situaranse no lugar mais apropiado na área de movemento da edificación para conseguir a menor alteración da topografía natural.2. A edificación principal destinada a centro educativo descomporase en dous ou mais volumes que poderán estar comunicados entre si de xeito que se minimice o seu impacto e se facilite a súa adaptación é topografía cumprindo a totalidade das condicións establecidas para as edificacións en solo rústico do artigo 42° da LOUG.3. As instalacións deportivas situaranse tamén na área de movemento indicada no plano de ordenación 0-2, ocupando a posición mais próxima ao edificio principal e realizando os mínimos movementos de terras.4. As edificacións respectarán no fronte principal a liña límite da edificación grafiada nos planos, recuaranse 5 metros respecto dos lindeiros laterais e posterior desta área.5. As condicións de abancalamento obrigatorio e de acabado dos bancais resultantes deberán definirse e xustificarse no proxecto, de xeito que quede garantido o mínimo impacto visual sobre a paisaxe e a mínima alteración da topografía natural dos terreos.6. Toda a zona non ocupada polas pistas deportivas e polas edificacións completarase con arboredo e especies vexetais.1.- A superficie máxima a ocupar polas edificacións en planta non excederá do 20% da superficie da parcela de dotacións.2.- Cerramentos e valados serán preferentemente vexetais, sen que os realizados con material opaco de fábrica superen a altura de 1 metro. Non se permite o emprego de bloques de formigón ou outros materiais de fábrica, agás que sexan debidamente revestidos e pintados. En todo caso o cerramento de parcela deberá definirse no proxecto correspondente. O volume descomporase en dous ou mais corpos edificatorios conectados entre si. As cubertas estarán formadas por planos continuos sen crebas nas súas vertentes. A altura máxima das edificacións non poderá superar as dúas plantas nin os 7 metros medidos no centro de todas as fachadas dende a rasante natural do terreo ao arrinque inferior da vertente de cuberta. Excepcionalmente poderá superarse esta altura cando as características específicas da actividade, debidamente xustificadas, fixesen imprescindible excedelos nalgún dos seus puntos. As características estéticas e construtivas, os materiais, e acabados e solucións volumétricas e de cuberta deberán xustificarse e quedar definidos no proxecto de obra en base a criterios de calidade arquitectónica e integración no ambiente. Serán de aplicación as condicións particulares da ordenanza de equipamentos correspondente a educativo do plan xeral, que se reflicten a continuación. “La altura de los edificios destinados a la enseñanza, no superará las dos plantas, pudiéndose construir una planta más, en el supuesto de que sea necesario mantener la planta baja porticada.” O ámbito de aplicación corresponde á zona sinalada como viario no plano de ordenación, 02- Cualificación do solo, como VIARIO. Esta zona está destinada a resolver o enlace do ámbito coa estrada de acceso. Non se permite ningún tipo de edificación nin construción nesta zona Ames, 9 de xaneiro de 2013 O alcalde Santiago V. Amor Barreiro